CELEX: 
Language: fi
Date: 2018-03-02 00:00:00
Title: KOMISSION DELEGOITU ASETUS (EU) …/…, kalastusta koskevista säilyttämistoimenpiteistä meriympäristön suojelemiseksi Pohjanmerellä annetun delegoidun asetuksen (EU) 2017/118 muuttamisesta

PERUSTELUT
            
            
               1.DELEGOIDUN SÄÄDÖKSEN TAUSTA
            
            
               Yhteisen kalastuspolitiikan (YKP) nojalla voidaan hyväksyä kalastuksenhoitotoimenpiteitä ympäristölainsäädännön (luontotyyppidirektiivi
                  1
               , lintudirektiivi
                  2
                ja meristrategiapuitedirektiivi
                  3
               ) mukaisten velvoitteiden täyttämiseksi, kuten asetuksen (EU) N:o 1380/2013
                  4
                11 artiklassa säädetään.
            
            
               Yhteisön meriympäristöpolitiikan puitteista 17 päivänä kesäkuuta 2008 annetun Euroopan parlamentin ja neuvoston direktiivin 2008/56/EY (meristrategiapuitedirektiivi) mukaisesti jäsenvaltiot toteuttavat vuoteen 2020 mennessä tarvittavat toimenpiteet meriympäristön hyvän tilan saavuttamiseksi tai sen ylläpitämiseksi. Tätä varten direktiivin 13 artiklan 4 kohdassa edellytetään, että jäsenvaltiot laativat toimenpideohjelmia, joihin kuuluu alueellisia suojelutoimenpiteitä, jotka edistävät suojeltujen merialueiden yhtenäisiä ja edustavia verkostoja. Verkostojen on katettava asianmukaisesti näitä alueita muodostavien ekosysteemien monimuotoisuuden.
            
            
               Jos jäsenvaltiot toteavat, että meristrategiapuitedirektiivin 13 artiklan 4 kohdan, lintudirektiivin 4 artiklan tai luontotyyppidirektiivin 6 artiklan mukaisten velvoitteiden noudattaminen edellyttää tiettyjä kalastusta koskevia säilyttämistoimenpiteitä, kyseiset toimenpiteet on hyväksyttävä YKP:n sääntöjen mukaisesti. YKP kuuluu unionin yksinomaiseen toimivaltaan. 
            
            
               Keskeinen YKP:n uudistus ovat säännökset alueellisesta yhteistyöstä niiden jäsenvaltioiden välillä, joilla on välitön kalastuksenhoitoetu tietyissä kalastuksissa tai tietyillä alueilla. 
            
            
               Asetuksen (EU) N:o 1380/2013 18 artiklan mukaisesti ehdotus perustuu asianomaisten jäsenvaltioiden laatimaan ja komissiolle toimittamaan yhteiseen suositukseen.
            
            
               Belgia toimitti komissiolle yhdessä Alankomaiden, Ranskan, Yhdistyneen kuningaskunnan, Saksan ja Tanskan kanssa 28. helmikuuta 2017 yhteisen suosituksen kalastuksenhoitotoimenpiteiksi. Kyseisillä toimenpiteillä pyritään vähentämään kalastusta, jossa käytetään pohjaa koskettavia liikkuvia pyydyksiä, ja lisäämään siten merenpohjan koskemattomuutta neljällä kalastuksenhoitoalueella Pohjanmeren Belgiaan kuuluvalla alueella, jotta voidaan saavuttaa meristrategiapuitedirektiivin mukainen ympäristön hyvä tila. Tästä syystä on laadittu tarkistus 5 päivänä syyskuuta 2016 annettuun komission delegoituun asetukseen (EU) 2017/118
                  5
               .
            
            
               Asetuksen yleisenä tavoitteena on varmistaa, että kalastusta koskevilla toimenpiteillä suojellaan riittävällä tavalla merenpohjan koskemattomuutta ja saavutetaan meristrategiapuitedirektiivissä asetetun velvoitteen mukainen ympäristön hyvä tila.
            
            
               Tämän velvoitteen mukaisesti määritettiin meristrategiapuitedirektiivin liitteessä I lueteltujen 11 laadullisen kuvaajan perusteella, millainen on ympäristön hyvä tila ja millaiset ympäristötavoitteet olisi saavutettava Belgian merialueilla. Erityisesti kuvaajassa 6 (”merenpohjan koskemattomuus”) meristrategiapuitedirektiivissä määritellään ympäristön hyvä tila seuraavasti:  
            
            
               ”Merenpohjan koskemattomuus on sellaisella tasolla, että ekosysteemien rakenne ja toiminnot on turvattu ja että etenkään pohjaekosysteemeihin ei kohdistu haitallisia vaikutuksia”. Belgia täsmensi edelleen, että ympäristön hyvä tila saavutetaan merenpohjan koskemattomuuden osalta vain, jos muun muassa merenpohjaan kohdistuvat fyysiset häiriöt minimoidaan kestävälle tasolle ottaen huomioon elinympäristötyyppien suhteellinen herkkyys.
            
            
               Erityisesti pohjaelinympäristöille kalastuksesta aiheutuvien häiriöiden osalta Belgia määritteli seuraavat tavoitteet:
            
            
               laajennetaan kussakin pohjaelinympäristötyypissä merenpohja-aluetta, joka on pysyvästi suojeltu pohjaa koskettavien pyydysten aiheuttamilta häiriöiltä (= paineindikaattori), jotta pohjaelinympäristön eläimistö ja kasvisto voivat kehittyä luonnollisesti ja jotta merenpohjan keinotekoinen pirstoutuminen on mahdollisimman vähäistä (= toivottu tila);
            
            
               laajennetaan kussakin pohjaelinympäristötyypissä merenpohja-aluetta, jolla käytetään ainoastaan vaihtoehtoisia ympäristöystävällisiä pyydyksiä, jotka häiritsevät merenpohjaa huomattavasti vähemmän kuin muut pyydykset (= paineindikaattori), jotta pohjaelinympäristön laatu paranee ja jotta merenpohjan keinotekoinen pirstoutuminen on mahdollisimman vähäistä (= toivottu tila).
            
            
               Belgia aikoo edistyä näissä tavoitteissa toteuttamalla asiaa koskeviin aloihin liittyviä aluekohtaisia hoitotoimia (eli määrittämällä alueet, joilla merenpohjaa ei saa häiritä, ja alueet, joilla saa käyttää ainoastaan ympäristöystävällisiä pohjaa koskettavia pyydyksiä).
            
            
               Belgia laati ehdotuksensa kalastusta koskeviksi toimenpiteiksi merten aluesuunnittelun yhteydessä. Merten aluesuunnittelu käynnistettiin vuonna 2012. Siitä toteutettiin julkisia kuulemisia ja kansainvälisiä kuulemisia naapurimaiden kanssa vuonna 2013 ja siitä laadittiin oikeudellisesti sitova asiakirja vuonna 2014. Kyseinen ehdotus julkaistiin 20. maaliskuuta 2014 annetussa kuninkaallisessa asetuksessa
                  6
               .
            
            
               Belgian mukaan sen talousvyöhykkeellä toteuttaa kalastustoimia viisi jäsenvaltiota: Alankomaat, Ranska, Yhdistynyt kuningaskunta, Saksa ja Tanska. Aluemeri on periaatteessa varattu kansallisille kalastusaluksille. Belgia on kuitenkin kahdenvälisten sopimusten perusteella myöntänyt alankomaalaisille ja ranskalaisille kalastusaluksille ylimääräisiä kalastusoikeuksia aluemerellään. 
            
            
               Belgian kalastusaluskanta on melko pieni (89 alusta vuonna 2011), ja se toimii pääasiassa muilla vesillä kuin Belgian aluevesillä. Alankomaiden kalastusaluskanta on paljon suurempi (831 alusta vuonna 2008). Ehdotetulla rannikkovesiä koskevalla toimenpiteellä on todennäköisesti vaikutuksia suuriin alankomaalaisiin puomitrooleihin (yli 70 GT). Tätä pienemmät puomitroolit ovat edelleen sallittuja. Suurten alusten on ehdotetun rannikkovesiä koskevan toimenpiteen seurauksena käytännössä luovuttava ainoastaan kuudesta prosentista kalastusalueistaan ehdotetulla alueella. 
            
            
               Suurin osa ranskalaisten alusten kalastustoimista ehdotetulla alueella on troolausta, ja muita pyydyksiä ei juurikaan käytetä. 
            
         
         
            
               On hyvin epätodennäköistä, että kalastusta koskevista toimenpiteistä esitetyssä Belgian ehdotuksessa määritelty kalastusrajoitus vaikuttaisi brittiläisiin aluksiin. Saksa jätti ottamatta huomioon kalastusaluskantansa toiminnan, koska ehdotetut toimenpiteet eivät juurikaan koske sen kalastuksenhoitoetuja. 
            
            
               Tanska toimitti analyysin, jossa tarkastellaan tanskalaisten harjoittamaa kalastusta Pohjanmeren Belgiaan kuuluvalla alueella, pohjaa koskettavien liikkuvien pyydysten, pelagisten pyydysten ja muiden pyydysten osalta. Tanskalaiset alukset eivät käytä pohjaa koskettavia pyydyksiä ehdotetulla alueella.
            
            
               Ehdotetut kalastuksenhoitotoimenpiteet eivät edellytä ylimääräisiä valvonta- ja täytäntöönpanotoimia, koska ehdotetut toimenpiteet kuuluvat nykyisten valvontajärjestelmien piiriin.  
            
            
               Ehdotettujen kalastuksenhoitotoimenpiteiden valvonnan ja täytäntöönpanon perustana ovat seuraavat osatekijät: alusten satelliittiseurantajärjestelmä (VMS), ilma- ja merivalvonta sekä tekninen valvonta aluksilla. Automaattinen tunnistusjärjestelmää (AIS) käytetään ainoastaan, jos epäillään rikkomusta.
            
            
               2.SÄÄDÖKSEN HYVÄKSYMISTÄ EDELTÄNEET KUULEMISET
            
            
               Sidosryhmien kuuleminen
            
            
               Syksystä 2012 lähtien Belgian viranomaiset ovat käyneet virallisia ja epävirallisia keskusteluja eri sidosryhmien kanssa Belgiassa ja sen ulkopuolella. 
            
            
               Belgian ehdotus laadittiin vuosina 2012–2014. Koska ehdotetut kalastusta koskevat toimet sisältyvät Belgian laatimaan merten aluesuunnitteluun, prosessin aikana toteutettiin kansainvälisiä kuulemisia seuraavasti: Alankomaita, Ranskaa ja Yhdistynyttä kuningaskuntaa pyydettiin kirjeitse antamaan lausunto merten aluesuunnittelua koskevasta luonnoksesta.
            
            
               Lisäksi Alankomaiden ja Ranskan kanssa järjestettiin epävirallisia kuulemisia erityisesti kalastusta koskevista toimista. Merten aluesuunnittelua koskevaa luonnosta mukautettiin kuulemisten tulosten pohjalta. 
            
            
               Belgian ehdotusta, joka koskee kalastuksenhoitotoimenpiteitä merenpohjan koskemattomuuden parantamiseksi, on koordinoitu kaikkien niiden eri jäsenvaltioiden ympäristö- ja kalastusviranomaisten edustajien kanssa, joita asia koskee. Pohjanmeren neuvoa-antavaa toimikuntaa kuultiin syyskuussa 2015 ja marraskuussa 2016, ja prosessiin on osallistunut useita sidosryhmiä ja asiantuntijoita. 
            
            
               Alueelliset koordinointitoimet käynnistettiin huhtikuussa 2015. Scheveningen-ryhmän teknisen asiantuntijaryhmän North Sea Fish-ENVI yhteyteen perustettiin tilapäinen työryhmä.
            
            
               Tausta-asiakirjan luonnosta kehitettiin ja uudistettiin perusteellisesti niiden huomautusten perusteella, jotka jäsenvaltiot esittivät Brysselissä, Haagissa ja Pariisissa pidettyjen yhteensä 10 kokouksen tai kahdenvälisten etäneuvottelujen aikana. Asiakirjan lopullisesta versiosta keskusteltiin tilapäisessä ryhmässä heinäkuun 2016 alussa. 
            
            
               Tammikuussa 2017 korkean tason Scheveningen-ryhmä antoi lopullisen hyväksyntänsä yhteisen suosituksen toimittamiselle komissiolle.
            
            
               Yhteiset suositukset
            
            
               Asetuksen (EU) N:o 1380/2013 18 artiklassa kuvatun menettelyn mukaisesti yhteinen suositus on niiden jäsenvaltioiden välisten keskustelujen tulos, joilla on välitön kalastuksenhoitoetu. 
            
            
               Belgian, Alankomaiden, Ranskan, Yhdistyneen kuningaskunnan, Saksan ja Tanskan kalastus- ja ympäristöviranomaisten edustajat laativat yhteisen suosituksen syyskuun 2016 ja tammikuun 2017 välisenä aikana. Kaikki jäsenvaltiot, joilla on välitön kalastuksenhoitoetu, hyväksyivät yhteisen suosituksen. Belgia toimitti yhteisen suosituksen komissiolle 28. helmikuuta 2017.
            
            
               Yhteisellä suosituksella laajennetaan delegoidun asetuksen (EU) 2017/118 kattamien suojeltujen alueiden luetteloa. 
            
            
               Yhteinen suositus koskee neljää kalastuksenhoitoaluetta, jotka sijaitsevat Pohjanmeren Belgiaan kuuluvalla alueella. Niistä kaksi sijaitsee 12 meripeninkulman rajan sisäpuolella (alueet 1 ja 2) ja kaksi 12 meripeninkulman rajan ulkopuolella (alueet 3 ja 4). Näitä kalastuksenhoitoalueita varten ehdotetaan seuraavia toimenpiteitä:
            
            
               Alueella 1 saavat jatkaa toimintaansa kaikki kyseisellä alueella jo toimivat alukset edellyttäen, että niiden pyydykset varustetaan rullallisilla puomeilla (rullajalakset). Katkaravun pyynnissä on käytettävä seulaverkkoa. Alueella tällä hetkellä toimivat alukset saa korvata muilla aluksilla. Uudet alukset saavat kalastaa alueella, jos ne käyttävät pyydyksiä, jotka eivät aiheuta häiriöitä merenpohjalle. Tämä tarkoittaa sitä, että alukset, jotka eivät tähän saakka ole toimineet kyseisellä alueella, eivät saa käyttää pyydyksiä, joilla on vaikutuksia merenpohjaan.
            
            
               Alueella 2 saa käyttää ainoastaan pyydyksiä, joilla ei ole vaikutuksia merenpohjaan. Lisäksi sellaisten vaihtoehtoisten pyydysten testaus, joilla on vaikutuksia merenpohjaan, sallitaan lupajärjestelmän puitteissa. Alueella tällä hetkellä käytettäviä pyydyksiä saa käyttää edelleen kolmen vuoden siirtymäkauden aikana. 
            
         
         
            
               Alueella 3 saa käyttää ainoastaan pyydyksiä, joilla ei ole vaikutuksia merenpohjaan, ja ankkuroituja kierrenuottia.
            
            
               Alueella 4 saa käyttää ainoastaan pyydyksiä, joilla ei ole vaikutuksia merenpohjaan, ja ankkuroituja kierrenuottia. Lisäksi sellaisten vaihtoehtoisten pyydysten testaus, joilla on vaikutuksia merenpohjaan, sallitaan lupajärjestelmän puitteissa. Alueella tällä hetkellä käytettäviä pyydyksiä saa käyttää edelleen kolmen vuoden siirtymäkauden aikana.
            
            
               Belgia pyysi kansainvälistä merentutkimusneuvostoa (ICES) arvioimaan suunniteltua menettelyä, jonka puitteissa on määrä testata tieteellisesti kahdella kalastuksenhoitoalueella pyydyksiä, joilla on vaikutuksia merenpohjaan
                  7
               . ICES toteutti kolme riippumatonta arviointia Belgian menettelystä, jolla myönnetään lupa päästä kahdelle tietylle kalastuksenhoitoalueelle testaamaan vaihtoehtoisia pyydyksiä, joilla on muita pyydyksiä lievempiä vaikutuksia merenpohjaan.
            
            
               Tieteellis-teknis-taloudellinen kalastuskomitea (STECF) 
            
            
               STECF arvioi komissiolle toimitetun lopullisen yhteisen suosituksen keskeisiä osatekijöitä 27.–31. maaliskuuta 2017 pitämässään täysistunnossa
                  8
               .
            
            
               Belgian toimittamia tietoja koskevien STECF:n tekemän arvioinnin ja komission yksiköiden tekemän sisäisen arvioinnin perusteella komissio katsoo, että toimitettu yhteinen suositus on asetuksen (EU) N:o 1380/2013 11 artiklan mukainen edellä esitetyllä tavalla.
            
            
               3.DELEGOIDUN SÄÄDÖKSEN OIKEUDELLINEN SISÄLTÖ
            
            
               Ehdotetun toimen lyhyt kuvaus
            
            
               Tärkein oikeudellinen toimi on hyväksyä toimenpiteet, jotka ovat tarpeen meristrategiapuitedirektiivin ja luontotyyppidirektiivin mukaisten velvoitteiden noudattamiseksi.
            
            
               Asetuksessa täsmennetään tietyillä alueilla harjoitettavat kalastukset, joihin erityisiä toimenpiteitä sovelletaan. 
            
            
               Oikeusperusta
            
            
               Euroopan parlamentin ja neuvoston asetuksen (EU) N:o 1380/2013 11 artiklan 2 kohta ja 18 artiklan 1 ja 3 kohta.
            
            
            
               Toissijaisuusperiaate
            
            
               Ehdotus kuuluu Euroopan unionin yksinomaiseen toimivaltaan Euroopan unionin toiminnasta tehdyn sopimuksen 3 artiklan 1 kohdan d alakohdan nojalla.
            
            
               Suhteellisuusperiaate
            
            
               Ehdotus kuuluu asetuksen (EU) N:o 1380/2013 11 artiklan 2 kohdan nojalla komissiolle siirretyn toimivallan soveltamisalaan, eikä ehdotuksessa ylitetä sitä, mikä on tarpeen sen tavoitteiden saavuttamiseksi.
            
            
               Sääntelytavan valinta
            
            
               Ehdotettu sääntelytapa: komission delegoitu asetus.
            
            
               Muut vaihtoehdot eivät soveltuisi seuraavista syistä: Komissiolle on annettu valta hyväksyä delegoiduilla säädöksillä kalastusta koskevia säilyttämistoimenpiteitä, jotka ovat tarpeen luontotyyppidirektiivin 6 artiklassa ja meristrategiapuitedirektiivin 13 artiklan 4 kohdassa asetettujen velvoitteiden noudattamiseksi, jos pyynnön tehneen jäsenvaltion lisäksi myös muilla jäsenvaltioilla on välitön kalastuksenhoitoetu kalastuksessa, johon kyseiset toimenpiteet vaikuttavat. Jäsenvaltiot, joilla on välitön kalastuksenhoitoetu, toimittivat yhteisen suosituksen. Yhteisessä suosituksessa esitetyt ja tähän ehdotukseen sisällytetyt toimenpiteet perustuvat parhaisiin käytettävissä oleviin tieteellisiin lausuntoihin, ja ne täyttävät kaikki asetuksen (EU) N:o 1380/2013 11 artiklassa vahvistetut asiaa koskevat vaatimukset.
            
         
         
            
               KOMISSION DELEGOITU ASETUS (EU) …/…,
            
            
               annettu 2.3.2018,
            
            
               kalastusta koskevista säilyttämistoimenpiteistä meriympäristön suojelemiseksi Pohjanmerellä annetun delegoidun asetuksen (EU) 2017/118 muuttamisesta
            
            
               EUROOPAN KOMISSIO, joka
            
            
               ottaa huomioon Euroopan unionin toiminnasta tehdyn sopimuksen,
            
            
               ottaa huomioon yhteisestä kalastuspolitiikasta, neuvoston asetusten (EY) N:o 1954/2003 ja (EY) N:o 1224/2009 muuttamisesta sekä neuvoston asetusten (EY) N:o 2371/2002 ja (EY) N:o 639/2004 ja neuvoston päätöksen 2004/585/EY kumoamisesta 11 päivänä joulukuuta 2013 annetun Euroopan parlamentin ja neuvoston asetuksen (EU) N:o 1380/2013
                  9
                ja erityisesti sen 11 artiklan,
            
            
               sekä katsoo seuraavaa:
            
            
               (1)Jos jäsenvaltio katsoo, että on hyväksyttävä säilyttämistoimenpiteitä, jotta voidaan täyttää unionin ympäristölainsäädännössä, muun muassa direktiivin 92/43/ETY
                  10
                6 artiklassa ja direktiivin 2008/56/EY
                  11
                13 artiklan 4 kohdassa, vahvistetut velvoitteet, ja jos muilla jäsenvaltioilla on välitön kalastuksenhoitoetu kalastuksessa, johon kyseiset toimenpiteet vaikuttavat, komissiolla on asetuksen (EU) N:o 1380/2013 11 artiklan 2 kohdan mukaan valta hyväksyä tällaisia toimenpiteitä delegoiduilla säädöksillä asianomaisten jäsenvaltioiden toimittaman yhteisen suosituksen perusteella.
            
            
               (2)Direktiivin 92/43/ETY 6 artiklassa edellytetään, että jäsenvaltiot toteuttavat erityisten suojelutoimien alueilla tarvittavat suojelutoimenpiteet, jotka vastaavat luontotyyppien ja lajien ekologisia vaatimuksia kyseisillä alueilla, sellaisina kuin ne on lueteltu kyseisen direktiivin liitteissä. Kyseisen artiklan mukaan jäsenvaltioiden on toteutettava erityisten suojelutoimien alueilla tarvittavat toimenpiteet luontotyyppien ja lajien elinympäristöjen heikentymisen sekä niitä lajeja koskevien häiriöiden estämiseksi, joita varten alueet on osoitettu.
            
            
               (3)Meristrategiapuitedirektiivin 2008/56/EY 13 artiklan 4 kohdan nojalla jäsenvaltiot hyväksyvät toimenpideohjelmia, myös alueellisia suojelutoimenpiteitä, joilla edistetään suojeltujen merialueiden yhtenäisiä ja edustavia verkostoja, missä yhteydessä katetaan asianmukaisesti yksittäisten ekosysteemien monimuotoisuus. Tämä koskee muun muassa direktiivin 92/43/ETY mukaisia erityisten suojelutoimien alueita, Euroopan parlamentin ja neuvoston direktiivin 2009/147/EY
                  12
                mukaisia erityisiä suojelualueita ja suojeltuja merialueita, joista unioni tai asianomaiset jäsenvaltiot ovat sopineet niiden kansainvälisten tai alueellisten sopimusten puitteissa, joiden osapuolena ne ovat. 
            
            
               (4)Komission delegoidulla asetuksella (EU) 2017/118
                  13
                vahvistetaan kalastusta koskevia säilyttämistoimenpiteitä meriympäristön suojelemiseksi tietyillä Pohjanmeren alueilla.
            
            
               (5)Belgia katsoo, että neljällä kalastuksenhoitoalueella Belgian aluevesillä ja niihin rajoittuvalla talousvyöhykkeellä Pohjanmerellä tarvitaan ylimääräisiä säilyttämistoimenpiteitä meriympäristön suojelemiseksi. Belgia toimitti asetuksen (EU) N:o 1380/2013 11 artiklan 3 kohdan mukaisesti komissiolle ja jäsenvaltioille, joilla on välitön kalastuksenhoitoetu, tarvittavat tiedot edellytetyistä lisätoimenpiteistä, myös niiden perustelut, niitä tukevat tieteelliset todisteet sekä yksityiskohdat niiden käytännön toteutuksesta ja toteutuksen valvonnasta.
            
            
               (6)Kuultuaan Pohjanmeren neuvoa-antavaa toimikuntaa Belgia toimitti Euroopan komissiolle yhdessä Alankomaiden, Ranskan, Yhdistyneen kuningaskunnan, Saksan ja Tanskan kanssa 28 päivänä helmikuuta 2017 yhteisen suosituksen kalastuksenhoitotoimenpiteiksi. Kyseisillä toimenpiteillä pyritään vähentämään kalastusta, jossa käytetään pohjaa koskettavia liikkuvia pyydyksiä, ja lisäämään siten merenpohjan koskemattomuutta neljällä asiaa koskevalla kalastuksenhoitoalueella.
            
            
               (7)Toimenpiteillä kielletään pohjaa koskettavilla liikkuvilla pyydyksillä tapahtuva kalastus soveltaen kuitenkin kahta poikkeusta kahdella alueella ja erityisiä kalastusehtoja. 
            
            
               (8)Kahta aluetta varten olisi vahvistettava kolmen vuoden siirtymäkausi, jonka aikana on edelleen sallittua käyttää jo käytössä olevia pyydyksiä.
            
            
               (9)Vaihtoehtoisia pyydyksiä, joilla on vaikutuksia merenpohjaan, saisi testata ainoastaan erityisluvalla, joka myönnetään ympäristövaikutuksia tutkiviin tieteellisiin hankkeisiin. 
            
            
               (10)Erityislupa, joka koskee sellaisten vaihtoehtoisten pyydysten testausta, joilla on vaikutuksia merenpohjaan, perustuu soveltuvien tieteellisten hankkeiden valinnasta vastaavan lautakunnan lausuntoon.   
            
            
               (11)Valintalautakunta noudattaa erityistä menettelyä, jota Kansainvälinen merentutkimusneuvosto (ICES)
                  14
                arvioi ja mukauttaa, jotta ennen luvan myöntämistä voidaan varmistua siitä, että tieteellisen testauksen edellytykset täyttyvät. On oltava selkeitä viitteitä siitä, että testattavaksi ehdotetulla vaihtoehtoisella pyydyksellä odotetaan olevan muita pyydyksiä lievempiä vaikutuksia merenpohjaan.
            
            
               (12)Sen tieteellisen lausunnon mukaan, jonka tieteellis-teknis-taloudellinen kalastuskomitea (STECF) antoi 27–31 päivänä maaliskuuta 2017 pitämässään täysistunnossa
                  15
               , yhteisessä suosituksessa ehdotetut toimenpiteet saattavat vähentää sellaisen kalastuksen vaikutuksia, jossa käytetään pohjaa koskettavia liikkuvia pyydyksiä, ja auttaa ylläpitämään ja/tai parantamaan merenpohjan koskemattomuutta tietyillä hoitoalueilla. Toimenpiteet ovat edistysaskel kalastuksen vuoksi meriekosysteemeihin kohdistuvien haittavaikutusten minimoimisessa ja – jos ne pannaan vaikuttavasti täytäntöön – todennäköisesti auttavat osaltaan estämään meriympäristön huononemisen.
            
            
               (13)STECF totesi, että ehdotetut säilyttämistoimenpiteet auttaisivat saavuttamaan direktiivin 2008/56/EY 9 artiklassa tarkoitetun ympäristön hyvän tilan.
            
         
         
            
               (14)Sen vuoksi delegoitua asetusta (EU) 2017/118 olisi muutettava.
            
            
               (15)Tässä asetuksessa vahvistetut kalastusta koskevat säilyttämistoimenpiteet eivät rajoita mahdollisia muita voimassa olevia tai tulevia hoitotoimenpiteitä, joiden tavoitteena on asianomaisten alueiden suojelu, mukaan lukien kalastusta koskevat säilyttämistoimenpiteet,
            
            
               ON HYVÄKSYNYT TÄMÄN ASETUKSEN:
            
            
               1 artikla
            
            
               Delegoidun asetuksen (EU) 2017/118 muuttaminen
            
            
               Muutetaan delegoitu asetus (EU) 2017/118 seuraavasti:
            
            
               (1)
                      Korvataan 2 artikla seuraavasti:
            
            
               ”2 artikla
               Määritelmät
            
            
               Tämän asetuksen soveltamiseksi sovelletaan asetuksen (EU) N:o 1380/2013 4 artiklassa, asetuksen (EY) N:o 1224/2009 artiklassa 4 ja komission täytäntöönpanoasetuksen (EU) N:o 404/2011
                  16
                2 artiklassa säädettyjen määritelmien lisäksi seuraavia määritelmiä:
            
            
               (1)’pohjaa koskettavilla pyydyksillä’ tarkoitetaan mitä tahansa seuraavista pyydyksistä: pohjatrooli, puomitrooli, trooliovilla auki pidettävä pohjatrooli, parillinen ovitrooli, parittainen pohjatrooli, meriraputrooli, katkaraputrooli, nuotta, ankkuroitu kierrenuotta, skotlantilainen nuotta, aluksesta vedettävät nuotat ja pohjaharat; 
            
            
               (2)’vaihtoehtoisilla pyydyksillä, joilla on vaikutuksia merenpohjaan’, tarkoitetaan pohjaa koskettavia pyydyksiä, joita on muunneltu niin, että niiden vaikutukset merenpohjaan ovat aiempaa vähäisemmät; 
            
            
               (3)’rullajalaksilla’ tarkoitetaan troolin päitä, joihin on kiinnitetty siipipyörän muotoisia rullia, joiden ansiosta troolin päät kulkevat merenpohjaa pitkin kaapimatta sitä;
            
            
               (4)’seulaverkolla’ tarkoitetaan trooliverkon sisäpuolelle kiinnitettyä kartion muotoista verkkoa, joka on etuosasta koko ympärysmitaltaan liitetty ympäröivään trooliverkkoon ja takaosasta trooliverkon keskiosan pakoaukkoon ja jonka silmäkoko on huomattavasti suurempi kuin trooliverkon silmäkoko;
            
            
               (5)’alueilla 1’ tarkoitetaan maantieteellisiä alueita, jotka jäävät tämän asetuksen liitteessä I lueteltujen WGS84-koordinaattijärjestelmää käyttäen mitattujen peräkkäisten pisteiden kautta kulkevien loksodromien sisäpuolelle; 
            
            
               (6)’alueilla 2’ tarkoitetaan maantieteellisiä alueita, jotka jäävät tämän asetuksen liitteessä II lueteltujen WGS84-koordinaattijärjestelmää käyttäen mitattujen peräkkäisten pisteiden kautta kulkevien loksodromien sisäpuolelle;
            
            
               (7)’alueilla 3’ tarkoitetaan maantieteellisiä alueita, jotka jäävät tämän asetuksen liitteessä III lueteltujen WGS84-koordinaattijärjestelmää käyttäen mitattujen peräkkäisten pisteiden kautta kulkevien loksodromien sisäpuolelle;
            
            
               (8)’alueilla 4’ tarkoitetaan maantieteellisiä alueita, jotka jäävät tämän asetuksen liitteessä IV lueteltujen WGS84-koordinaattijärjestelmää käyttäen mitattujen peräkkäisten pisteiden kautta kulkevien loksodromien sisäpuolelle;
            
            
               (9)’alueilla 5’ tarkoitetaan maantieteellisiä alueita, jotka jäävät tämän asetuksen liitteessä V lueteltujen WGS84-koordinaattijärjestelmää käyttäen mitattujen peräkkäisten pisteiden kautta kulkevien loksodromien sisäpuolelle;
            
            
               (10)’alueilla 6’ tarkoitetaan maantieteellisiä alueita, jotka jäävät tämän asetuksen liitteessä VI lueteltujen WGS84-koordinaattijärjestelmää käyttäen mitattujen peräkkäisten pisteiden kautta kulkevien loksodromien sisäpuolelle;
            
            
               (11)’Brattenilla’ tarkoitetaan maantieteellistä aluetta, joka jää tämän asetuksen liitteessä VII lueteltujen WGS84-koordinaattijärjestelmää käyttäen mitattujen peräkkäisten pisteiden kautta kulkevien loksodromien sisäpuolelle;
            
         
         
            
               (12) ’asianomaisilla jäsenvaltioilla’ tarkoitetaan Tanskaa, Saksaa ja Ruotsia.”
            
            
            
               (2)
                     Korvataan 3 artikla 3–3 e artiklalla seuraavasti:
            
            
               ”3 artikla
                  Kalastuskiellot alueilla 1
            
            
            
               1.
                     Kielletään kaikenlainen pohjaa koskettavilla pyydyksillä harjoitettava kalastustoiminta alueilla 1.
            
            
               2.
                     Kalastusalukset, joilla on pohjaa koskettavia pyydyksiä, saavat harjoittaa kalastustoimintaa alueilla 1 muilla kuin mainituilla pyydyksillä edellyttäen, että pohjaa koskettavat pyydykset ovat kiinnitettyinä ja varastoituina asetuksen (EY) N:o 1224/2009 47 artiklassa vahvistettujen edellytysten mukaisesti.
            
            
               3 a artikla
                  Kalastuskiellot alueilla 2
            
            
            
               Kielletään kaikenlainen kalastustoiminta alueilla 2.
            
            
               3 b artikla
                  Kalastuskiellot alueilla 3
            
            
            
               1.
                     Kielletään kaikenlainen pohjaa koskettavilla pyydyksillä harjoitettava kalastustoiminta alueilla 3.
            
            
               2.
                     Edellä 1 kohdassa vahvistettua kieltoa ei sovelleta aktiivisiin kalastusaluksiin, jotka ovat harjoittaneet alueilla 3 kalastustoimintaa ... päivään ...kuuta ...[tämän muutosasetuksen voimaantulopäivä; julkaisutoimisto lisää] saakka, edellyttäen että niiden pyydykset on varustettu rullallisilla puomeilla (rullajalakset) ja että ne käyttävät katkaravun pyynnissä seulaverkkoja.
            
            
               3 c artikla
                  Kalastuskiellot alueilla 4
            
            
            
               1.Kielletään kaikenlainen pohjaa koskettavilla pyydyksillä harjoitettava kalastustoiminta alueilla 4.
            
            
               2.
                     Sellaisten vaihtoehtoisten pyydysten testaus, joilla on vaikutuksia merenpohjaan, on sallittu tieteellisiä tutkimushankkeita koskevan erityislupamenettelyn puitteissa.
            
            
               3.Poiketen siitä, mitä 1 kohdassa säädetään, pohjaa koskettavat pyydykset, jotka ovat olleet käytössä ... päivään ...kuuta ... [tämän muutosasetuksen voimaantulopäivä; julkaisutoimisto lisää] saakka, sallitaan alueilla 4 kolmen vuoden siirtymäkaudella mainitusta päivästä alkaen.
            
            
         
         
            
               3 d artikla
                  Kalastuskiellot alueilla 5
            
            
            
               Kielletään kaikenlainen pohjaa koskettavilla pyydyksillä harjoitettava kalastustoiminta alueilla 5, lukuun ottamatta ankkuroituja kierrenuottia. 
            
            
               3 e artikla
                  Kalastuskiellot alueilla 6
            
            
            
               1.
                     Kielletään kaikenlainen pohjaa koskettavilla pyydyksillä harjoitettava kalastustoiminta alueilla 6, lukuun ottamatta ankkuroituja kierrenuottia. 
            
            
               2.
                     Sellaisten vaihtoehtoisten pyydysten testaus, joilla on vaikutuksia merenpohjaan, on sallittu tieteellisiä tutkimushankkeita koskevan erityislupamenettelyn puitteissa.
            
            
               3.
                     Poiketen siitä, mitä 1 kohdassa säädetään, pohjaa koskettavat pyydykset, jotka ovat olleet käytössä ... päivään ...kuuta ... [tämän muutosasetuksen voimaantulopäivä; julkaisutoimisto lisää] saakka, sallitaan alueilla 6 kolmen vuoden siirtymäkaudella mainitusta päivästä alkaen.”
            
            
            
               (3)Korvataan 6 artiklan 1 ja 3 kohdassa ilmaisu ’3 ja 4 artiklassa’ ilmaisulla ’3, 3 a ja 4 artiklassa’.
            
            
            
               (4)Liitteestä III tulee liite VII.
            
            
            
               (5)Lisätään tämän asetuksen liitteessä oleva teksti liitteiksi III, IV, V ja VI.
            
            
            
               2 artikla
            
            
               Voimaantulo
            
            
               Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
            
            
            
               Tehty Brysselissä 2.3.2018
            
         
         
            
               
                     Komission puolesta
               
               
                     Puheenjohtaja
                     Jean-Claude JUNCKER
               
               
            
         
         
            
                  
                     (1)
                  
                        Neuvoston direktiivi 92/43/ETY, annettu 21 päivänä toukokuuta 1992, luontotyyppien sekä luonnonvaraisen eläimistön ja kasviston suojelusta,
               
               
                  
                     (2)
                  
                        Euroopan parlamentin ja neuvoston direktiivi 2009/147/EY, annettu 30 päivänä marraskuuta 2009, luonnonvaraisten lintujen suojelusta (EUVL L 20, 26.1.2010, s. 7). 
               
               
                  
                     (3)
                  
                        EUVL L 164, 25.6.2008, s. 19.
               
               
                  
                     (4)
                  
                        Euroopan parlamentin ja neuvoston asetus (EU) N:o 1380/2013, annettu 11 päivänä joulukuuta 2013, yhteisestä kalastuspolitiikasta, neuvoston asetusten (EY) N:o 1954/2003 ja (EY) N:o 1224/2009 muuttamisesta sekä neuvoston asetusten (EY) N:o 2371/2002 ja (EY) N:o 639/2004 ja neuvoston päätöksen 2004/585/EY kumoamisesta (EUVL L 354, 28.12.2013, s. 22–61), 
               
               
                  
                     (5)
                  
                        EUVL L 19, 25.1.2017, s. 10.
               
               
                  
                     (6)
                  
                        Le moniteur belge, 28.3.2014, nr. 2014024098, s. 26936, kuninkaallinen asetus merten aluesuunnittelusta, 20.3.2014.
               
               
                  
                     (7)
                  
                        
                  
                     http://www.ices.dk/sites/pub/Publication%20Reports/Advice/2016/Special_Requests/Belgium_Technical_Service_Review_MPA_procedure.pdf
                  
               
               
                  
                     (8)
                  
                        
                  
                     https://stecf.jrc.ec.europa.eu/documents/43805/1672821/STECF+PLEN+17-01.pdf
                  
               
               
                  
                     (9)
                  
                        
                  
                     EUVL L 354, 28.12.2013, s. 22.
                  
               
               
                  
                     (10)
                  
                        Neuvoston direktiivi 92/43/ETY, annettu 21 päivänä toukokuuta 1992, luontotyyppien sekä luonnonvaraisen eläimistön ja kasviston suojelusta,
               
               
                  
                     (11)
                  
                        EUVL L 164, 25.6.2008, s. 19.
               
               
                  
                     (12)
                  
                        Euroopan parlamentin ja neuvoston direktiivi 2009/147/EY, annettu 30 päivänä marraskuuta 2009, luonnonvaraisten lintujen suojelusta (EUVL L 20, 26.1.2010, s. 7).
               
               
                  
                     (13)
                  
                        EUVL L 19, 25.1.2017, s. 10.
               
               
                  
                     (14)
                  
                        http://www.ices.dk/sites/pub/Publication%20Reports/Advice/2016/Special_Requests/Belgium_Technical_Service_Review_MPA_procedure.pdf
               
               
                  
                     (15)
                  
                        
                  
                     https://stecf.jrc.ec.europa.eu/documents/43805/1672821/STECF+PLEN+17-01.pdf
                  
               
               
                  
                     (16)
                  
                        Komission täytäntöönpanoasetus (EU) N:o 404/2011, annettu 8 päivänä huhtikuuta 2011, yhteisön valvontajärjestelmästä, jonka tarkoituksena on varmistaa yhteisen kalastuspolitiikan sääntöjen noudattaminen, annetun neuvoston asetuksen (EY) N:o 1224/2009 soveltamista koskevista yksityiskohtaisista säännöistä (EUVL L 112, 30.4.2011, s. 1).
               
            
      
    ---documentbreak--- 
      
         
         
            
               LIITE
            
            
               LIITE III
            
            
            
               Alueiden 3 koordinaatit
            
            
                     
                        Kohta
                     
                  
                  
                     
                        Pohjoista leveyttä
                     
                  
                  
                     
                        Itäistä pituutta
                     
                  
               
                     
                        1 °
                     
                  
                  
                     
                        51°09469'
                     
                  
                  
                     
                        2°54140'  
                     
                  
               
                     
                        2°
                     
                  
                  
                     
                        51°14990'
                     
                  
                  
                     
                        2°49385'  
                     
                  
               
                     
                        3 °
                     
                  
                  
                     
                        51°22609'
                     
                  
                  
                     
                        2°70173'  
                     
                  
               
                     
                        4 °
                     
                  
                  
                     
                        51°17053'
                     
                  
                  
                     
                        2°75699' 
                     
                  
               
            
            
               LIITE IV
            
            
            
               Alueiden 4 koordinaatit
            
            
                     
                        Kohta
                     
                  
                  
                     
                        Pohjoista leveyttä
                     
                  
                  
                     
                        Itäistä pituutta
                     
                  
               
                     
                        1 °
                     
                  
                  
                     
                        51°22179'
                     
                  
                  
                     
                        2°72067'
                     
                  
               
                     
                        2°
                     
                  
                  
                     
                        51°26197'
                     
                  
                  
                     
                        2°68164' 
                     
                  
               
                     
                        3 °
                     
                  
                  
                     
                        51°31412'
                     
                  
                  
                     
                        2°82199' 
                     
                  
               
                     
                        4 °
                     
                  
                  
                     
                        51°27949'
                     
                  
                  
                     
                        2°87263'
                     
                  
               
            
            
               LIITE V
            
            
            
               Alueiden 5 koordinaatit
            
            
                     
                        Kohta
                     
                  
                  
                     
                        Pohjoista leveyttä
                     
                  
                  
                     
                        Itäistä pituutta
                     
                  
               
                     
                        1 °
                     
                  
                  
                     
                        51°42224'
                     
                  
                  
                     
                        2°58086'
                     
                  
               
                     
                        2°
                     
                  
                  
                     
                        51°45833'
                     
                  
                  
                     
                        2°52708'
                     
                  
               
                     
                        3 °
                     
                  
                  
                     
                        51°48834'
                     
                  
                  
                     
                        2°45091'
                     
                  
               
                     
                        4 °
                     
                  
                  
                     
                        51°51663'
                     
                  
                  
                     
                        2°48007'  
                     
                  
               
                     
                        5 °
                     
                  
                  
                     
                        51°48100'
                     
                  
                  
                     
                        2°57800'
                     
                  
               
                     
                        6 °
                     
                  
                  
                     
                        51°44485' 
                     
                  
                  
                     
                        2°63069'
                     
                  
               
            
         
         
            
               LIITE VI
            
            
            
               Alueiden 6 koordinaatit
            
            
                     
                        Kohta
                     
                  
                  
                     
                        Pohjoista leveyttä
                     
                  
                  
                     
                        Itäistä pituutta
                     
                  
               
                     
                        1 °
                     
                  
                  
                     
                        51°39540' 
                     
                  
                  
                     
                        2°51862'
                     
                  
               
                     
                        2°
                     
                  
                  
                     
                        51°42010' 
                     
                  
                  
                     
                        2°49147'
                     
                  
               
                     
                        3 °
                     
                  
                  
                     
                        51°44974' 
                     
                  
                  
                     
                        2°41779'
                     
                  
               
                     
                        4 °
                     
                  
                  
                     
                        51°48821' 
                     
                  
                  
                     
                        2°45186'
                     
                  
               
                     
                        5 °
                     
                  
                  
                     
                        51°45833' 
                     
                  
                  
                     
                        2°52708'
                     
                  
               
                     
                        6 °
                     
                  
                  
                     
                        51°42224' 
                     
                  
                  
                     
                        2°58086'